

Time To Act: Európska organizácia boja proti rakovine vyzýva bezodkladne konať

**Milión prípadov rakoviny v Európe ostáva nediagnostikovaných z dôvodu pandémie COVID-19**

# BRATISLAVA/BRUSEL, 19. januára 2022 - Podľa údajov zverejnených Európskou organizáciou boja proti rakovine (European Cancer Organisation - ECO) ostáva v Európe nepovšimnutých takmer milión prípadov rakoviny. Dôvodom je pandémia ochorenia COVID-19.

# Európska organizácia proti rakovine, na základe zistení poukazujúcich na početné výzvy, ktorým v Európe čelí, z dôvodu pandémie, onkologická zdravotná starostlivosť, spúšťa novú kampaň s názvom „Time To Act“ – Čas konať. Cieľom kampane je vyzvať verejnosť, onkologických pacientov, politikov a pracovníkov v oblasti zdravotníctva, aby spoločne zabránili ochoreniu COVID-19 ďalej mariť boj proti rakovine.

[Získané štatistiky](https://www.europeancancer.org/data-navigator/) zdôrazňujú rozsah tejto krízy:

* V Európe môže byť podľa odhadov **nediagnostikovaných** až **1 milión prípadov rakoviny.**
* Počas pandémie **nebolo v Európe vykonaných približne 100 miliónov skríningových testov na zistenie rakoviny**, čo viedlo k diagnostikovaniu v neskorších štádiách rakoviny, a celkovo aj nižšej miere prežitia.
* **Každá druhá osoba s potenciálnymi symptómami rakoviny** nebola urgentne odporúčaná na

diagnostiku.

# Každý piaty onkologický pacient v Európe nedostáva v súčasnosti potrebnú chirurgickú alebo

**chemoterapeutickú liečbu.**

[Získané štatistiky](https://www.europeancancer.org/data-navigator/) a [nástroje kampane](https://www.europeancancer.org/timetoact) „**Time To Act“**, dostupné vo vyše 30 jazykoch (vrátane [slovenčiny](https://www.europeancancer.org/timetoact/resource/slovak-time-to-act)), budú predstavené na virtuálnom podujatí (dňa 21. januára 2022 od 11:00 do 12:30 hod stredoeurópskeho času). Na podujatí odznejú aj príspevky popredných európskych aj vnútroštátnych politických osobností, medzi ktorými nebudú chýbať **Vladimír Lengvarský**, minister zdravotníctva, **Lucia Ďuriš Nicholsonová**, poslankyňa Európskeho parlamentu (Obnovme Európu), **Monika Beňová**, poslankyňa Európskeho parlamentu (S&D) a **Ivan Štefanec**, poslanec Európskeho parlamentu (EPP).

**Prof. Andreas Charalambous**, prezident European Cancer Organisation, uviedol: *„Vďaka nenahraditeľným informáciám prinášajú aktuálne štatistiky komplexnejší pohľad na vplyv ochorenia COVID-19 na liečbu rakoviny. Potrebujeme urgentné politické opatrenia na európskej aj vnútroštátnej úrovni, ktoré pomôžu pri riešení nevybavených prípadov rakoviny, obnovení dôvery verejnosti v onkológiu a tiež pri budovaní odolnejších systémov zdravotnej starostlivosti.“*

**Patrik Herman**, predstaviteľ aliancie Nie rakovine, hovorí: „*Rakovina sa COVIDu-19 nezľakla! Je stále tu! Stále sú tu pacienti, ktorí potrebujú liečbu a starostlivosť. A pribúdajú ďalší. Problém je v tom, že ich ochorenie je, alebo bude odhalené v pokročilých štádiách. Musíme sa vrátiť k plnohodnotnému*

*poskytovaniu zdravotnej starostlivosti pre onkologických pacientov, oživiť zdravotnícky systém a ešte v intenzívnejšej miere sa sústrediť na preventívne vyšetrenia. A bezpodmienečne prijať opatrenia, aby sa Slovensko v diagnostike, liečbe, dostupnosti inovatívnych liekov a liečebných metód, dostalo na úroveň vyspelej Európy. Situácia na Slovensku je totiž v tejto oblasti jedna veľká tragédia!“*

Kampaň Time To Act zastrešuje na Slovensku OnkoAliancia Slovensko, jej zástupca, **onkológ prof. Štefan Korec** hovorí: *„Je dôležité, aby Slovensko spolupracovalo aj v oblasti onkológie s európskymi autoritami a inštitúciami. Európsky plán boja proti rakovine je ambiciózny program, ktorý dáva aj Slovensku jasné odporúčania k tomu, ako bojovať proti rakovine. OnkoAliancia Slovensko v tomto smere spája odborníkov, neziskový sektor, politické autority, s cieľom dosiahnuť progres v boji proti onkologickým ochoreniam a vytvára platformu na medzinárodnú spoluprácu o čom svedčí aj iniciatíva Time To Act.”*

V rámci kampane Time To Act sú obyvatelia Európy vyzývaní, aby sa zapojili sledovaním **bežných varovných príznakov rakoviny** (napr. krvácanie pri používaní toalety, hrčka v prsníku, ťažkosti s prehĺtaním, nečakaná strata hmotnosti) a aby bezodkladne navštívili lekára, ak sa u nich podozrivé príznaky objavia. Šancu **včasnej diagnostiky a efektívnejšej liečby** zvyšuje aj účasť na skríningových vyšetreniach rakoviny. Onkologickým pacientom tiež pripomíname, aby trvali na dodržiavaní harmonogramu ich liečby rakoviny, keďže pri onkologických pacientoch nesmie dôjsť k omeškaniu liečby. Aj táto kampaň potvrdzuje misiu Európskej organizácie boja proti rakovine, ktorou je podpora zdravotníkov v ich odhodlaní poskytovať optimálnu starostlivosť ktorá bude pomáhať pacientom.

Ďalšie informácie o kampani „**Time To Act“** a o tom, aké kroky môžete podniknúť, aby vás ochorenie COVID-19 nezastavilo v boji proti rakovine, nájdete na adrese [TimeToActCancer.com](https://www.europeancancer.org/timetoact/resource/slovak-time-to-act).

**KONIEC**

**Poznámky pre redaktorov:**

1. **O European Cancer Organisation (ECO)**

European Cancer Organisation (ECO) je najväčšou multi-profesijnou organizáciou v boji proti rakovine v Európe. Jej cieľom je zmierniť ťažkosti spojené s rakovinou a zlepšiť výsledky a kvalitu starostlivosti o onkologických pacientov prostredníctvom multidisciplinárneho a multi-profesijného prístupu. Ako neziskové združenie členských organizácií, ktoré pracujú v oblasti boja proti rakovine na európskej úrovni, Európska organizácia boja proti rakovine združuje odborníkov v oblasti onkológie a onkologických pacientov, aby sa dohodli na stratégii, presadzovali pozitívnu zmenu a vyjadrovali sa v mene európskej onkologickej komunity. Ďalšie informácie nájdete [tu](http://www.europeancancer.org/).

# O Special Network: Impact of Covid-19 on Cancer

Special Network: Impact of Covid-19 on Cancer založilo predstavenstvo European Cancer Organisation ako urgentnú reakciu na neustále vyšší počet dôkazov a tvrdení o devastačnom vplyve ochorenia COVID-19 a opatreniach vplývajúcich na liečbu rakoviny vo všetkých európskych zdravotníckych systémoch. Ďalšie informácie nájdete tu.

# O kampani Time To Act

Kampaň ***Time To Act: Nedovoľte, aby vám Covid-19 zabránil v boji proti rakovine*** je celoeurópska kampaň, ktorú vedie pracovná skupina špeciálnej siete European Cancer Organisation: Vplyv ochorenia COVID-19 na rakovinu. Ďalšie informácie nájdete [tu](http://timetoactcancer.com/) a [tu.](https://www.europeancancer.org/timetoact/resource/slovak-time-to-act)

# O Navigátore údajov Time To Act

V rámci kampane Time To Act European Cancer Organisation spustila Navigátor údajov, ktorý sprístupňuje kľúčové údaje o vplyve ochorenia COVID-19 na rakovinu všetkým štátom Európy. Ďalšie informácie nájdete [tu](https://www.europeancancer.org/data-navigator/) a tu.

# Time To Act na Slovensku

Kampaň Time To Act na Slovensku je organizovaná v spolupráci s [OnkoAlianciou Slovensko](http://www.onkoalianciaslovensko.sk/). Onko Aliancia Slovensko je nezisková organizácia, ktorá združuje pacientske organizácie, pacientov a hospodárske subjekty pôsobiace v Slovenskej republike. Jej cieľom je byť silným, odborným a profesionálnym partnerom pre štát, s cieľom presadiť systémové zmeny v onkológii.

# Kontakty pre médiá - European Cancer Organization

A[gnese Abolina, manažérka pre komu](mailto:agnese.abolina@europeancancer.org)nikáciu a komunitu, European Cancer Organisation [agnese.abolina@europeancancer.org](mailto:agnese.abolina@europeancancer.org)

# Kontakty pre médiá - OnkoAliancia Slovensko

OnkoAlianciu Slovensko v mediálnej oblasti zastupuje agentúra Grape PR, s.r.o. [info@grapepr.sk](mailto:info@grapepr.sk)